Številka: 4110-3/2021/1

Datum: 2.06.2021

Na podlagi 2. odstavka 104. člena in v zvezi z 72. členom Zakona o uresničevanju javnega interesa za kulturo (Uradni list RS, št. 77/07, 56/08, 94/09, 4/10, 20/11, 111/13, 68/16, 61/17 in 21/18 - ZNOrg) ter v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) Minister za kulturo sprejme

**Sklep**

o začetku postopka javnega poziva za sofinanciranje ZUNANJIH KULTURNIH PRIREDITVENIH PROSTOROV, ki jih bo v letu 2021 sofinancirala Republika Slovenija iz proračuna, namenjenega za kulturo (v nadaljevanju: javni poziv, oznaka JP-ZKPP-2021)

**1. Predmet, področje in cilji javnega poziva:**

**Predmet** **javnega poziva**:

Predmet javnega poziva je sofinanciranje vlaganj v javno kulturno infrastrukturo v lasti samoupravnih lokalnih skupnosti (v nadaljevanju: občine) in sicer za:

* Investicije, katerih predmet so zunanji kulturni prireditveni prostori,
* nabavo opreme, namenjene izvajanju kulturnih programov, ki se izvajajo v zunanjih kulturnih prireditvenih prostorih.

Področje poziva so vlaganja v zunanje kulturne prireditvene prostore oziroma njihovo opremo v lasti občin, namenjena delovanju občinskih javnih zavodov s področja kulture (v nadaljevanju: zunanji kulturni prireditveni prostori).

**Cilji javnega poziva:**

Namen javnega poziva za sofinanciranje vlaganj v občinsko javno kulturno infrastrukturo je OBNOVA OZIROMA OPREMA zunanjih kulturnih prireditvenih prostorov, ki presegajo lokalno raven in služijo zadovoljevanju kulturnih potreb skupnosti na medobčinski ravni.

Cilji javnega poziva so:

**(i)**razvoj javne kulturne infrastrukture, dostopnosti širše skupnosti do kulture,

**(ii)**večja in kakovostnejša vključitev javne kulturne infrastrukture v gospodarsko - turistično rabo, večja podpora kulture lokalnemu in regionalnemu razvoju,

**(iii)** izboljšanje pogojev za razvoj kulturno - umetniške ustvarjalnosti v podporo razvoja kulturnega turizma in razvoja ustvarjalnih industrij v občinah,

**(Iv)** zaščita namenske rabe prostora za kulturo v javni lasti,

**(v)** vzdrževanje javne kulturne infrastrukture v dobrem stanju in

**(vi)**izboljšanje prostorskih pogojev za kulturne dejavnosti.

**2. Pogoji javnega poziva in njihova uporaba**

**Pogoji za sodelovanje na javnem pozivu**

Upravičene osebe

Na javni poziv se lahko prijavijo izključno občine, ki so lastnice javne kulturne infrastrukture, ki je skladno z Zakonom o uresničevanju javnega interesa za kulturo določena s sklepom pristojnega organa občine, in ki nastopajo kot investitorji.

Drugi pogoji

Prijavljeno vlaganje mora biti skladno s predmetom javnega poziva in določili pozivne dokumentacije:

* zunanji kulturni prireditveni prostori, ki so predmet vlaganja, morajo biti s sklepom pristojnega organa prijavitelja določeni kot javna kulturna infrastruktura in vpisani v Evidenco javne kulturne infrastrukture, ki jo vodi ministrstvo;
* prijavitelj (občina) na poziv lahko kandidira samo z eno vlogo. Če na javni poziv pošlje več vlog, se obravnava prva vloga, ostale pa se zavržejo, razen če jih je mogoče obravnavati kot dopolnitve ali spremembe prve vloge;
* datum najzgodnejšega začetka vlaganja iz 1. točke tega poziva je 11. 06. 2021 in s tem tudi začetek del oziroma nabave opreme;
* dela oziroma nabava opreme ne smejo biti zaključena pred izdajo sklepa ministrstva o sofinanciranju projekta in se morajo končati najkasneje do 30. 10. 2021;
* na ta javni poziv ni mogoče prijaviti projekta (oziroma investicije v nepremičnino), ki je bil že izbran na prvem javnem pozivu za sofinanciranje operacij javne kulturne infrastrukture v okviru Evropskega sklada za regionalni razvoj v okviru Operativnega programa krepitve regionalnih razvojnih potencialov za obdobje 2007 - 2013, v okviru Razvojne prioritete: 3. »Povezovanje naravnih in kulturnih potencialov« in Prednostne usmeritve 3.2. »Mreženje kulturnih potencialov« (Ur. l. RS št. 88/08), drugem javnem pozivu za sofinanciranje operacij javne kulturne infrastrukture v okviru Evropskega sklada za regionalni razvoj v okviru Operativnega programa krepitve regionalnih razvojnih potencialov za obdobje 2007 - 2013, v okviru Razvojne prioritete: 3. »Povezovanje naravnih in kulturnih potencialov« in Prednostne usmeritve 3.2. »Mreženje kulturnih potencialov« (Ur. l. RS št. 66/2009) Tretjega javnega poziva za razvojne investicije v javno kulturno infrastrukturo«, oznaka JR- ESRR-2013) (9. 8. 2013 v Ur. l. RS št.: 67/2013 in 6.12.2013 popravek v Ur. l. 100/2013) in ima sklenjeno veljavno pogodbo oziroma na osnovi potrjene neposredne potrditve operacije v okviru Prednostne usmeritve 3.2. »Mreženje kulturnih potencialov« (Ur. l. RS št. 66/2009);
* na ta javni poziv ni mogoče prijaviti projekta, ki je bil že izbran na Javnem pozivu za sofinanciranje vlaganj v javno kulturno infrastrukturo lokalnih skupnosti (JP JKI 2020);
* na ta javni poziv ni mogoče prijaviti projekta, ki je bil že izbran na Javnem pozivu za sofinanciranje vlaganj v javno kulturno infrastrukturo lokalnih skupnosti (JP JKI 2021, JP KE 2021 in JP KEP 2021);
* za vlaganje mora biti izdelana in s strani pristojnega organa prijavitelja potrjena investicijska dokumentacija. Dokumentacija mora biti izdelana v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ oziroma področnimi metodologijami, (Ur. l. RS. št. 60/06, 54/10 in 27/16);
* prijavljeno vlaganje je lahko sofinancirano iz drugih javnih sredstev (sredstev proračuna Republike Slovenije ali iz sredstev EU, bilateralnih idr. finančnih sredstev);
* prijavljeno vlaganje je lahko sofinancirano s strani občinskih pokroviteljev, a mora biti le-to tudi dokazano s pokroviteljsko pogodbo;
* prijavitelj mora zagotoviti soinvestitorski delež;
* kolikor je projekt sofinanciran še z drugimi integralnimi sredstvi proračuna Republike Slovenije, se pri deležih sofinanciranja investicije t.i. „lastne udeležbe“ upošteva tudi zahteve, ki izhajajo iz drugega vira financiranja;
* zaprošeni znesek za sofinanciranje upravičenih stroškov je lahko največ 500.000 EUR oziroma največ do 80% upravičenih stroškov;
* Prijavljeno vlaganje mora imeti zaprto finančno konstrukcijo, kar pomeni, da so ob upoštevanju virov po tem javnem pozivu zagotovljeni vsi ostali viri za izvedbo celotnega vlaganja (po tekočih cenah);
* Vlaganje mora biti ustrezno opredeljeno v veljavnem aktu o proračunu prijavitelja. Naziv projekta in viri financiranja morajo biti identični v investicijskem dokumentu, v obrazcih in v proračunu (v NRP).

**Izpolnjevanje pogojev**

Formalno popolnost vlog ugotavlja uslužbenec, pristojen za področje poziva, Lučka Žlender Jukič, ki prijavitelja na poziv opozori, če ugotovi, da je vloga formalno nepopolna, in da naj jo dopolni v petih dneh od prejema poziva k dopolnitvi, hkrati ga pa še opozori, da se bo vrstni red prispetja posamezne vloge, ki se upošteva pri določitvi vrstnega reda vloge v nadaljnjo obravnavo in ocenjevanje vlog, določil, ko bo vloga popolna, hkrati pa tudi, da bo vloga s sklepom zavržena kot nepopolna, če v zahtevanem roku ne bo v celoti dopolnjena. Pristojni uslužbenec predloži vloge, za katere je ugotovil, da so pravočasne, popolne in so jih podale upravičene osebe, v nadaljnjo obravnavo strokovni komisiji, ki bo vloge, prispele na poziv, obravnavala po vrstnem redu njihovega prispetja, ki se določi, ko je vloga popolna, ocenila in ovrednotila programe in projekte glede na v pozivu določen namen in cilje, cilje kulturne politike ter strokovne in druge kriterije za ocenjevanje in vrednotenje, kot so določeni v objavi poziva. Strokovno komisijo, ki bo ugotavljala izpolnjevanje pogojev, imenuje minister.

Prijavitelji, ki bodo podali formalno nepopolne vloge, bodo pisno pozvani k dopolnitvi vlog. Prijavitelj mora vlogo dopolniti v petih dneh po prejemu poziva za dopolnitev, sicer se bo štela kot nepopolna. Vloga, ki ne bo pravočasna, popolna ali je ne bo vložila upravičena oseba, bo izločena iz nadaljnjega postopka in zavržena s sklepom ministra.

**3. Utemeljitev in vrsta postopka in terminski načrt**

Izveden bo javni poziv, kjer bodo kandidati izbrani na podlagi izpolnjevanja pogojev, kriterijev in ciljev poziva.

Rok se začne **11. 06. 2021** in se izteče **11. 07. 2021**.

Začetek odpiranja vlog je **ob prispetju prve vloge.**

**4. Okvirna vrednost sredstev**

Okvirna višina nepovratnih sredstev, ki je na razpolago za sofinanciranje vlaganj po tem javnem pozivu, znaša največ 1.000.000,00 EUR.

|  |  |  |
| --- | --- | --- |
| **Vir sredstev**  **(v EUR)** | **Leto 2021** | **Skupaj** |
| PP – 131080 – Investicije v kulturi | 1.000.000,00 | 1.000.000,00 |

**5. Strokovna komisija za vrednotenje vlog prispelih na javni razpis**

Zaradi raznovrstnosti področij, ki jih vključuje javni poziv, ter ekonomičnosti postopka bo vloge presojala strokovna komisija, sestavljena iz predstavnikov, ki razpolagajo s posebnimi znanji o javni kulturni infrastrukturi lokalnih skupnosti. Komisija bo ministru podala predlog sofinanciranja.

**6. Službe ministrstva in strokovne komisije, ki so se dolžne v posameznem postopku**

**medsebojno usklajevati**

Ker gre za izvedbo naloge, ki povezuje več področij kulture, se imenuje začasna komisija za čas izvedbe naloge.

**7. Pristojni uslužbenec za vsa opravila v zvezi z javnim razpisom**

Pristojni uslužbenec ministrstva za vsa opravila v zvezi z javnim razpisom je Lučka Žlender Jukič, sekretarka, administrativno pomoč pa zagotavlja Nino Jakičič, svetovalec-pripravnik.

Pripravila: dr. Vasko Simoniti

Lučka Žlender Jukić minister

Sekretarka

Prilogi:

* Besedilo javnega poziva s prilogami;
* besedilo obvestila objave v Uradnem listu o pozivu.